**Referat af tillidsrepræsentantmøde**

**Tirsdag den 4.5.2021 kl. 12.30 – ca. 15.00**

**Dirigent: Thomas Referent: Pia**

**Dagsorden:**

**Pkt. 032 – 21 Godkendelse af referat fra d. 13.4.2021**

Referatet blev godkendt med en mindre ændring.

**Pkt. 033 – 21 TR’ernes punkt**

**HV:** Der er uro over, at der ikke er fratræk i undervisningen for langt de fleste opgaver. Der har været en afskedigelse af indskolingsleder. De AKT-ansatte skal ud at undervise. Der er trykket stemning over det hele. A20 er endnu ikke rigtig taget i brug i forhold til planlægning af næste skoleår.

**HL:** Der har netop været en opsigelse fra en vejleder. Der blev drøftet muligheden for en uddannelsesaftale på sigt, så kompetencerne ikke forsvinder. Krav i arbejdet fylder meget. Opgavebeskrivelser er en af løsningerne. Arbejdskraften siver, fordi arbejdsvilkårene i Albertslund ikke lever op til forholdene andre steder.

**EG:** Der er mangel på ledelse. Mellemformstimerne bliver beskåret, selvom behovet stadig er det samme. LH har tilbudt at hjælpe med ideer til skoleplanen. Fagfordelingen er ikke i gang. Det hele er lidt gået i stå.

**BR:** Uro omkring nye skemaer skaber anspændt stemning. Flere får nye opgaver uden at føle sig informeret. Der mangler mening med tingene for flere kollegaer.

**HØ:** Det er svært at få lov at tale om tid. Opgaveoversigterne er ikke kommet endnu, så det er svært at sige, hvad der kommer til at ske. Derudover er det Corona og afgangsprøver, der fylder lige nu.

**PPR:** Der er ikke noget udover trivselsmålingen.

**Pkt. 034 – 21 KS orientering**

* Kalenderne er klar til afhentning.
* Der er kommet invitation til kredsweekend. Kredsen opfordrer til, at der bliver slået et slag for arrangementet.
* Der blev orienteret om situationen omkring den kollektive ferie fra lærerne. Bemærk hvad der bliver varslet.

**Pkt. 035 – 21 Trivsels- og APV-målinger**

Der blev orienteret om og drøftet trivsels- og APV.

**Pkt. 036 – 21 A20**

**BR:** Ledelsen har fremlagt en skoleplan. Tid på opgaver har fyldt det meste. Tilstedeværelse er udsat og afventer kommunen.

**HL:** Det er blevet besluttet at skrive en opgavebeskrivelse til alle opgaver. TR og AMR har fået tildelt opgaven.

**HØ:** Der har været dialog om nogle af opgaverne. Blandt andet klasselæreropgaven. Det er svært at få talt om tid. A20 fylder ikke meget i dialogen.

Der var ikke noget nyt fra kredsen, der afventer svar fra skolechefen på lokalaftale.

**Pkt. 037 – 21 Professionelle læringsfællesskaber**

Professionelle læringsfællesskaber blev fremlagt og drøftet.

**Pkt. 038 – 21 Evt.**

Der blev spurgt til ferievarsel.

Der blev opfordret til, at TR’erne deler skoleplaner med mere med hinanden. Eventuelt på Insite.

*Maiken Amisse*

Kredsformand/

Fællestillidsrepræsentant